वन विस्तार मंडल ने विश्व जंगली जीव दिवस मनाया
वनएवं जंगली जीवन सुरक्षा विभाग के विस्तार मंडल की ओर से जिला शिक्षा सिखलाई संस्था दियोण में विश्व जंगली जीव दिवस मनाया। जिला स्तर के इस प्रोग्राम में वन मंडल अफसर डॉ. संजीव कुमार तिवारी एवं कनवरदीप सिंह, बलजीत सिंह विशेष तौर पर पधारे। वन मंडल विस्तार दलजीत सिंह ने बताया कि साल 2017 के विश्व जंगली जीव दिवस का मुख्य थीम नौजवानों की आवाज को सुना रखा गया है क्योंकि दुनिया की एक चौथाई आबादी नौजवानों की है। विश्व जंगली जीव दिवस मनाकर आलोप हो रही जंगली जीवों एवं वनस्पति की किस्में बचाने के लिए समाज को सचेत किया जा रहा है। नौजवानों को सुरक्षा के प्रयासों से अवगत कराया। प्रिंसिपल डॉ. जसबीर सिंह ढिल्लों ने पक्षियों एवं जंगली जीवों के बारे में महत्वपूर्ण जानकारी साझा की।
स्टूडेंट्स को डक्यूमेंटरी दिखाई
वनमंडल विस्तार की ओर से जंगली वनस्पति जंगली जीवों की महत्ता दर्शाती डाक्यूमेंटरी भी दिखाई और चित्र प्रदर्शनी भी लगाई। वन विभाग के अधिकारियों ने बताया कि पंजाब में छतबीड़ चिड़ियाघर के अलावा 3 मिनी चिड़ियाघर पटियाला, बठिंडा एवं लुधियाना में हैं। पंजाब में 12 जंगली जीव रक्षा उपलब्ध हैं। इनमें से हरिके जंगली जीव रक्षा विश्व प्रसिद्ध है जहां हर साल लाखों प्रवासी पंछी आते हैं। वन विभाग विस्तार मंडल की ओर से विद्यार्थियों के लिए मुफ्त में चिड़िया घरों जंगली जीव रक्षा का भ्रमण कराने का प्रबंध किया हुआ है। उन्होंने विद्यार्थियों को चिड़ियाघर एवं जंगली जीव रक्षा को देखने को प्रेरित किया।
भाषण प्रतियोगिता में अर्शदीप कौर फर्स्ट
इसदौरान विद्यार्थियों के भाषण एवं पेंटिंग मुकाबले कराए गए और जंगली जीवों की महत्ता सुरक्षा दर्शाते एक लघु नाटक भी खेला गया। भाषण में अर्शदीप कौर, सिमरनदीप कौर अमनदीप कौर जबकि पेंटिंग में अमृता कौर, सुखवीर कौर अमलदीप कौर ने क्रमश: पहला, दूसरा तीसरा स्थान लिया। विजेताओं को सर्टिफिकेट देकर सम्मानित किया गया। विद्यार्थियों ने कविताएं एवं गीत पेश करके वातावरण एवं वन प्राणियों से प्रेम बढ़ाने का आह्वान किया। इस अवसर पर अमरदीप सिंह ढिल्लों, सर्बजीत सिंह गिल बलविंदर सिंह बाघा ने भी संबोधित किया। डीईओ खुशबीर सिंह जिला साइंस सुपरवाइजर बलजीत सिंह संदोहा ने विद्यार्थियों को प्रकृति के प्रति सुहृदय व्यवहार वनस्पति एवं जानवरों-पक्षियों की महत्ता से अवगत कराया।
विजेता को सार्टिफॅिकेट प्रदान करते हुए डीईओ।
awa_Deva hin_Deva hin_Deva hin_Deva bho_Deva hin_Deva hin_Deva